o
OSA 6: MIELEN UUDISTAMINEN
Kun tulit uskoon, saatoit kuulla, että olet uusi luomus Kristuksessa.
Kaikki vanha on mennyttä, uusi on tullut tilalle.
Saatoit pitää sitä totena, mutta sinusta ei tuntunut siltä.
Kamppailit samojen ongelmien kanssa.
Oletko ihmetellyt sitä? Olisi syytä ihmetellä.
Jos tuo on totta, miksei käytökseni muutu.
Miksi minulla on yhä nämä samat tavat, ongelmat ja vaivat?
Katsotaan, pystynkö antamaan tähän selityksiä.
Aadam ja Eeva olivat fyysisesti ja hengellisesti eläviä.
Syntiinlankeemus aiheutti hengellisen kuoleman.
Fyysinen kuolema seurasi myöhemmin.
Hengellinen kuolema tarkoitti eroa Jumalasta.
Kaikki ihmiset sen jälkeen ovat syntyneet erossa Jumalasta.
Kaikki ovat oppineet elämään riippumattomina Jumalasta.
Myös sinä.
Olemme kaikki oppineet elämään erossa Jumalasta tavallamme.
Olemme muodostaneet puolustusmekanismeja.
Olemme oppineet pärjäämään omin voimin.
Sitten tulemme Kristuksen luo. Synnymme uudelleen.
Meistä tulee uusia luomuksia.
Kukaan ei painanut Tyhjennä-painiketta.
Kaikki muistipankkiin tallennetut tiedot ovat yhä olemassa.
Room. 12:2:ssa sanotaan: "Älkää mukautuko tämän maailman menoon" -
"vaan muuttukaa, uudistukaa mieleltänne" -
"että osaatte arvioida, mikä on Jumalan tahto".
Siihen ei ole oikotietä.
Olin merivoimissa ennen Vietnamin sotaa.
Siitä on pitkä aika.
Kutsuimme aluksen päällikköä 'ukoksi'.
Ensimmäinen ulkomaan komennukseni suuntautui Aasiaan.
Ensimmäinen 'ukkoni' oli kurja ukko.
Hän oli juoppo pummi.
Hän joi päällystön kanssa. Hän käyttäytyi loukkaavasti.
Minun täytyi silti taipua hänen alaisuuteen.
Aluksella selviytyminen edellytti sitä.
Eräänä päivänä ukko sai siirron. Hän lähti.
En enää ollut hänen alaisensa. Alukselle tuli uusi 'ukko'.
Hän oli hyvä ukko.
Jatkoin silti palvelusta kuten vanhan ukon alaisuudessa, -
kunnes tutustuin uuteen ukkoon.
Me kaikki käymme läpi samanlaista prosessia.
Meidät on ohjelmoitu elämään ilman Jumalaa.
Sitä kutsutaan lihaksi, ihmisen omaksi voimaksi.
Kun ihminen tulee uskoon, tarvitaan uudelleenoppimista.
Tarvitaan uudelleenohjelmointia.
2. Kor. 10:3-5:ssa sanotaan: "Vaikka me vaellammekin lihassa," -
"emme kuitenkaan lihan mukaan sodi"
Taistelua ei käydä fyysisen maailman keinoin.
"sillä meidän sota-aseemme eivät ole lihalliset," -
"vaan ne ovat voimalliset hajottamaan maahan linnoituksia."
"Me hajotamme maahan järjen päätelmät" -
"ja jokaisen varustuksen," -
"joka nostetaan Jumalan tuntemista vastaan" -
"ja vangitsemme jokaisen ajatuksen kuuliaiseksi Kristukselle."
Kehitysteoriakin tavallaan viittaa mielen linnoitusten muodostumiseen.
Vauvan mieli on tyhjä ja puhdas.
Ei ole sanoja. Vauva ei aluksi näe mitään.
Vauva alkaa omaksua tietoa ympäristöstään.
Asenteet ja maailmankuva syntyvät samalla tavalla.
Ensimmäinen lapsenlapseni Sammy syntyi kristittyyn perheeseen.
Perheessä kaikki ovat kristittyjä.
Ilmapiiri on kunnollinen.
Sammyn maailmankuva on aika hyvä.
Kaupassakin hän tervehtii kaikkia.
Hän otaksuu, että kaikki kohtelevat häntä rakastavasti.
Hän tulee törmäämään myös toisenlaiseen maailmaan.
Joku toinen poika saattaa kasvaa toisenlaisessa perheestä.
Hän ei ehkä tunne isää. Äidillä on ollut väkivaltaisia miesystäviä.
Millainen maailmankuva tällä pojalla on?
Hän pitää maailmaa julmana ja itseään arvottomana.
Kumpi pojista tarvitsee enemmän Herraa? Kumpikin yhtä paljon.
Kumpikin on kuollut synteihinsä ja rikkomuksiinsa.
Ympäristön vaikutukset näkyvät kahdella tavalla.
Ensiksikin vallitsevat kokemukset; koti, koulu, kirkko.
Lapsenlapseni Sammy oppi puhumaan kaksivuotiaana vaivattomasti.
Minä yritin opiskella kreikkaa kahden vuoden ajan.
En oppinut puhumaan kreikkaa lainkaan.
Sammy oppi puhumaan. Hän omaksui sen ympäristöstään.
Hän osasi vaivatta muodostaa lauseita.
Silti kaksi lasta saattaa kehittyä hyvinkin erilaisiksi.
Se johtuu yksilöllisistä valinnoista.
Sammyn sisko on aivan erilainen, vaikka ympäristö on ollut sama.
Myös traumakokemukset vaikuttavat kehitykseen.
Traumakokemukset ovat syöpyneet mieleen.
Niitä voivat olla esimerkiksi läheisen kuolema, avioero, -
pahoinpitely tai hyväksikäyttö.
Niistä voi jäädä mieleen elinikäisiä haavoja.
Elämme maailmassa, joten sen vaikutus tuntuu elämässämme.
Myös kristitty saattaa lukea vääriä kirjoja, katsoa vääriä elokuvia -
ja viettää aikaa väärässä seurassa.
Kohtaamme kiusauksia heti, kun olemme tekemisissä maailman kanssa.
Lähdemme täältä ja saatamme mennä ravintolaan syömään.
Siellä tarjotaan jälkiruokaa.
Kohtaamme kiusauksia. Kiusaus ei ole sama kuin synti.
Jos se olisi synti, Jeesus olisi maailman syntisin ihminen.
Häntähän kiusattiin, mutta Hän ei langennut.
Kiusaus alkaa aina pienellä ajatuksella.
On tärkeää oppia vangitsemaan se kuuliaiseksi Kristukselle.
Eräs Cathy-sarjakuva kuvasi tätä hyvin.
Ensimmäisessä ruudussa sanotaan: -
"Menen ajelulle, mutten mene ruokakaupan lähelle."
"Ajan ruokakaupan ohi, mutten mene sisään."
"Menen ruokakauppaan, mutten mene karkkihyllyn ohi."
"Katson, mutten ota käteeni. Otan käteeni, mutten osta."
"Ostan, mutten avaa. Avaan, mutten maista."
"Maistan, mutten syö. Syö, syö, syö, syö."
Hän söi vimmalla.
Sitten sanotaan Jumalalle: "Sinä lupasit tien ulos."
Missä ruudussa Jumala antoi ulospääsyn? Ensimmäisessä.
Miksi Cathy ylipäätään lähti ajelulle?
Jo siinä vaiheessa hän himosi karkkeja.
Oli jo liian myöhäistä.
On lapsellista ajatella, että voi pysähtyä missä tahansa ruudussa.
Kun aloittaa sillä polulla, siitä on jopa fyysisiä seurauksia.
Kerron esimerkin.
Kuvitellaan, että jollakulla on ongelma himon, pornografian kanssa.
Hän on lähdössä täältä kotiin. Hän muistaa, että piti käydä kaupassa.
Maito on lopussa.
On kaksi kauppaa. Toinen on marketti, jossa ei myydä pornoa.
Toinen on kioski, jossa myydään olutta ja pornolehtiä.
Kummanko kaupan hän valitsee?
Ihminen on valintatilanteessa. Jumala on antanut ulospääsyn.
Hän voi mennä markettiin, mutta hän valitseekin kioskin.
Mitä tapahtuu matkalla?
Tässä vaiheessa hänellä ei ole enää juurikaan mahdollisuuksia.
Mielellä on ihmeellinen kyky järkeillä asioita.
"Jumala, jos et halua, että vilkuilen pornolehtiä," -
"lähetä pastori ostamaan maitoa tai aiheuta kolari tässä risteyksessä."
Ei kolaria eikä pastoria. Hän alkaa pälyillä, onko tuttuja.
Ihminen kokee kiusausta, vaikka ei ole lähelläkään lehtihyllyä.
Taistelu käydään mielessä.
Ihminen kiihottuu pelkästään ajatuksista.
Kun ketään ei näy, hän katsoo lehtiä.
Hän ostaa maidon ja lähtee.
Kiusaaja vaihtaa hahmoa syyttäjäksi.
"Olet sairas. Etkö osaa lopettaa?"
"En enää koskaan tee niin." Ennen huomista.
Ihminen elää synnin ja katumuksen kierteessä.
Sarjan lopuilla luennoilla opimme voittamaan kiusauksia.
Jumala on antanut ulospääsyn.
Tärkeää on vangita jokainen ajatus kuuliaiseksi Kristukselle.
Tarkastellaanpa kiusauksen rakennetta.
Jumala on luonut meistä fyysisiä ja hengellisiä ihmisiä.
Meissä asuu ulkoinen ja sisäinen ihminen.
Ulkoinen ihminen tarkoittaa fyysistä ruumista.
Sisäinen ihminen, sielu, muuttaa eräänä päivänä Jumalan luo.
Se on ihmisen sisin olemus.
Siinä on tunteet, henki, tahto, valinnat.
Sisäinen ihminen vastaa ulkoista ihmistä.
Vastaavuus on selkeä.
Ihmisellä on esimerkiksi mieli ja aivot.
Aivot ovat osa fyysistä kehoa.
Kun ihminen kuolee, aivot maatuvat ja muuttuvat tomuksi.
Ihmisen mieli on osa sielua.
Se on hyvin voimallinen yhdistelmä. Kumpaakin tarvitaan.
Hyvä esimerkki tästä on tietokone.
Tietokonejärjestelmään kuuluu laitteisto ja ohjelmisto.
Jokainen vertaus ontuu jossakin kohdassa, mutta käsitätte tämän.
Ihmisen aivot ovat kuin laitteisto.
Ne voidaan ohjelmoida oikein tai väärin.
Ihminen ei juurikaan pysty vaikuttamaan laitteistoon.
Sitä vastoin ohjelmistoon ihminen pystyy vaikuttamaan.
Raamatussa keskitytään lähes pelkästään ohjelmistoon.
Täytyy pitää huolta kehostaan.
Syön kalaa. Se vaikuttaa aivoihin. En tiedä, pitääkö se paikkansa.
Leivänmurujen syöminen kuulemma kiharruttaa hiuksia.
Raamatussa pääpaino on ohjelmistossa.
Siellä puhutaan paljon valinnoista. Koneen voi ohjelmoida uudelleen.
Laitteistossakin voi olla ongelmia.
On Alzheimerin tautia, Downin oireyhtymä ja muuta.
Ne ovat laitteisto-ongelmia. Niille ei mahda juurikaan mitään.
Nykyään tutkitaan paljon aivojen kemiaa.
Tutkimus on vielä melko alkeellista.
Raamatun pääpaino on ohjelmistossa.
Muutumme uudistumalla mieleltämme.
Sitä ihminen pystyy ohjaamaan.
Aivoista lähtee ääreishermosto.
Se jakautuu autonomiseen ja somaattiseen hermostoon.
Somaattinen hermosto säätelee luustolihasten toimintaa.
Käsien liikkeitä, puhetta. Ne ovat tahdonalaisia.
Liikkeet ovat siis yhteydessä tahtoon.
Autonominen hermosto säätelee esimerkiksi rauhasten toimintaa.
Sen toiminta on tahdosta riippumatonta.
Ihminen ei voi esimerkiksi käskeä sydäntä lyömään.
Autonomisen hermoston toimintaa ei pysty ohjaamaan.
Myöskään tunteita ei pysty suoraan hallitsemaan.
Autonominen hermosto muistuttaa siten tunteita.
Jos luulet voivasi hallita tunteita, -
päätä pitää jostakusta epämiellyttävästä tyypistä.
Se on mahdotonta.
Lähimmäisenrakkaus ei ole tunne.
Voin rakastaa lähimmäistäni Jumalan armosta.
Hänestä ei tarvitse pitää, mutta häntä voi silti rakastaa.
Se on mahdollista Jumalan armosta.
Tunteet näyttävät aina kulkevan jälkijunassa.
Kognitiiviseen terapiaan pohjautuvat teoriat olettavat, -
että tunteet ovat ensisijassa ajatusmaailman tulosta.
Kuvitellaan, että joku on ollut 25 vuotta samassa firmassa, -
joka vähentää nyt työntekijöitä. Hän kokee olonsa melko turvatuksi.
Hän löytää maanantaina työpöydältään lapun, -
jossa esimies pyytää häntä puheilleen perjantaina klo 10:30.
Mitähän työntekijän mielessä liikkuu viikon aikana, -
etenkin kun irtisanomisia on tulossa?
Hän saattaa olla vihainen.
"Meinaako se tunari antaa minulle potkut?"
"Olen työskennellyt täällä 25 vuotta."
"En anna heille sitä iloa. Irtisanon itseni keskiviikkona!"
Vaimo palauttaa hänet todellisuuteen.
Mies alkaa pohtia: "Ehkä niin ei käykään."
"Ehkä pomolla on jotakin muuta asiaa."
Kreikan 'huolta' merkitsevä sana, 'merimnao', -
koostuu kahdesta osasta: 'rizo', jakaa; 'nous', mieli.
Mielessään kahtaalle horjuva on epävakaa.
Sitä huoli ja pelko ovat.
Jeesus sanoi: "Ette voi palvella sekä Jumalaa että mammonaa."
"Älkää huolehtiko huomispäivästä, se pitää kyllä itsestään huolen."
Suunnitelma A on Jumalan tie uskon kautta.
Suunnitelma B on ihmisen tie järkeilyn avulla.
Ennen uskoontuloa ihminen on noudattanut suunnitelmaa B.
Hän koetti huolehtia itse omasta elämästään.
Kun ihminen tulee uskoon, hän saa uuden ohjelmiston.
Silti suunnitelma B on yhä voimassa.
Sen vuoksi uudet kristityt toimivat usein lihallisesti.
Kun tulee tiukka paikka, he palaavat totuttuihin tapoihin.
Se ei kannata.
Kuvitellaan henkilö, joka vaikkapa opettaa matematiikkaa koulussa.
Uskonasiat eivät kiinnosta häntä.
Häntä ei huoleta enempää kuin lihallista tai uutta kristittyäkään
Hänellä on vain suunnitelma B.
Hän yrittää parhaansa mukaan pärjätä elämässä.
Hän käy töissä. Hänellä on hyvä koulutus.
Hän on hyvä opettaja.
Hän ei pidä siitä, että hänelle puhutaan Kristuksesta, -
sillä se saa hänet huolestumaan, epäröimään.
"Moni luulee omaa tietään oikeaksi, vaikka se on kuoleman tie."
Joku päivä tuo opettaja huomaa, ettei hänen suunnitelmansa toimi.
Silloin hyvät uutiset tulevat tarpeeseen: Jumala rakastaa häntä.
Hän voi saada uuden elämän Kristuksessa.
Mielen uudistaminen on osa kasvuprosessia.
Valitsemme Jumalan totuuden. Vaellamme uskossa.
Ajattelepa avioliittoa.
Jumala näkee sen koko elämän läpi kestävänä liittona.
Avioliiton solmiminen ei ole pelkästään lupaus pysyä yhdessä.
Se on sitoumus olla ruokkimatta avioliiton vastaisia ajatuksia.
Kiusauksia näet tulee.
Kuusikymppisenä haluaa vaihtaa puolison kahteen kolmekymppiseen.
Täytyy pysähtyä juuri tähän.
Muuten saattaa käydä mielessään läpi vaikkapa syrjähypyn.
"Millainenkohan puoliso hän on?" Se on pelkkää fantasiaa.
Kuvitellaan pomo, jolla on täydellinen sihteeri.
Sihteeri ennakoi joka liikkeen. Hän on kuuliainen ja siivoaa sotkut.
Pomo eroaa vaimostaan ja vie sihteerin vihille.
Hääpäivän jälkeisenä aamuna mies pyytää häneltä kahvia.
"Valmista itse kahvisi. En ole sihteerisi!"
Sitoutuminen on tärkeää avioliitossa.
Niin myötä- kuin vastoinkäymisessä.
Niin sen kuuluukin olla. Romantiikka on hienoa, -
mutta sitoutuminen tekee rakkaudesta ainutlaatuista.
Rakastan vaimoani ja lapsiani ainutlaatuisella tavalla.
Muistatko hääpäiväsi?
Sulhanen odottaa alttarilla hermostuneena.
Kaikki on valmiina. Kirkon ovi avautuu: sieltä morsian saapuu, -
kauneimmillaan elämässään, jos ollaan rehellisiä
Hän ei koskaan enää valitse pukua tai laitata hiuksia niin huolella.
"Otatko vaimoksesi...?" Ilman muuta.
Seuraavana aamuna sängyssä vaimo tervehtii: "Hei!"
"Mitä tapahtui maskarallesi?"
Samat ongelmat miehilläkin.
Romanttiset tunteet tulevat ja menevät. Tarvitaan sitoutumista.
Nykyään ajatellaan, että ellei avioliitto toimi, voi aina erota.
Millaiset näkymät sellaisella liitolla on? Huonot.
Tämä ei koske pelkästään avioliittoja vaan koko elämää.
Uudistamme mieltämme Jumalan Sanan totuuden mukaisesti.
Sanotaan, että päätämme toimia omassa voimassa.
Jos tekee jotakin 6 viikkoa, siitä tulee tapa.
Se ei päde golfin pelaamisessa.
Tavasta muodostuu linnoitus.
Se on tapa, ajatusmalli.
Se on pinttynyt muistijälki kokemuksesta, -
joka on ollut pitkäkestoinen tai erityisen vaikuttava.
Se on kuin huonokuntoinen tie.
Kun sitä ajaa tarpeeksi kauan, tiehen painautuu uria.
Ajoneuvo menee uria pitkin ohjaamatta.
Liha, luonnollinen ihminen toimii samalla tavalla.
Urista pois pääseminen on tosi hankalaa.
Samoin mielikin kulkee totuttua uraansa.
Mielen linnoituksia on valtava määrä.
Niitä on erilaisia, mutta niissä on myös yhteisiä piirteitä.
Alemmuudentunne. Kukaan ei ole syntynyt sen kanssa.
Kaikki vastasyntyneet näyttävät aivan samanlaisilta.
Älä käsitä väärin. Vauvat ovat ihania.
Kuvittelepa aikuisen kokoista vauvaa. Se olisi avuton.
Ei vuoropuhelua, vain käsittämätöntä parkumista.
On vain hirveästi kasvupotentiaalia.
Sellaisina me olemme aluksi ristin juurella.
Johnny Carson sanoi aina vauvan nähtyään: "Se on todellakin vauva!"
Aluksi vauva ei osaa puhua eikä paljon muutakaan.
Lapset alkavat kehittyä. Kehityksessä on pieniä eroja.
Miten lapsille kehittyy alemmuudentunne?
Miksi se ei kehittyisi?
Aina joku on nopeampi, älykkäämpi, kauniimpi.
Järjestelmä perustuu vertailulle ja kilpailulle.
Jumalan valtakunta ei ole sellainen.
Totutusta irtikasvaminen voi olla hyvin vaikeaa.
Raamatun mukaan vertaileminen on turhaa.
Jumala on antanut meille erilaisia lahjoja.
Itsensä Hän on ilmaissut kaikille.
Alemmuudentunne kasvaa ajan myötä.
Olen kirjoittanut kirjan huonosta minäkuvasta.
Millä sen voi voittaa? Yrittämällä kovemmin? Se ei toimi.
Näyttämällä paremmalta? Sekään ei auta. On aina joku, joka ei tykkää.
Toinen mielen linnoitus on homoseksuaalisuus.
Se ei ole synnynnäistä, vaikka tämä käsitys onkin yleistymässä.
Jumala loi ihmisen mieheksi ja naiseksi.
Olympialaisissa tarkistetaan kilpailijan sukupuoli.
Testissä otetaan pieni näyte suun limakalvolta.
Sukupuoli voidaan määrittää ihostakin.
Homoseksuaalisuus on tietyllä tavalla valhetta.
Tunteet, käytös ja taipumukset voivat olla homoseksuaalisia.
Taustalla on lähes aina traumakokemuksia, -
kuten seksuaalista hyväksikäyttöä ja toimimattomia ihmissuhteita.
Ne kaikki ovat ympäristön aiheuttamia.
Syyt eivät ole aina kovin ilmeisiä.
Perheessä saattaa olla viisi lasta.
Yksi järkyttää muut astumalla ulos kaapista.
Puhuin tästä eräässä konferenssissa.
Kuvitellaanpa poika, joka näkee pukuhuoneessa toisen pojan.
Hänelle tulee kiusaava ajatus toista poikaa kohtaan.
Masterin ja Johnsonin näkemyksen mukaan -
jokainen mies on kokenut tällaista kiusausta joskus elämänsä aikana.
Nuori poika on haavoittuvainen. Ajatukset saattavat palata.
Tuo poika ei kykene vangitsemaan jokaista ajatusta Kristukselle.
Kukaan ei ole opettanut hänelle kiusauksista.
Poika saattaa alkaa miettiä, miksi hänellä on sellaisia ajatuksia.
Lopulta hän päättelee, että hän on yksi heistä.
Hän uskoo valheen.
Seuraavaksi hän antaa ruumiinsa vääryyden aseeksi, -
jolloin synti pääsee hallitsemaan.
Tämä on yleistä yhteiskunnassamme.
Muutama vuosi sitten puhuin eräällä leirillä.
Eräs rouva pyysi, voinko keskustella hänen poikansa kanssa.
Poika oli 12-vuotias, perheen ainoa lapsi.
Perhe kävi kirkossa. Uskonasiat olivat heille tuttuja.
Puoli vuotta aiemmin oli tapahtunut jotakin.
Poika oli ahkera urheilija. Hän oli jopa todistanut kirkossa.
Kerran homoseksuaaliset ajatukset olivat vallanneet pojan kirkossa.
Sitten tapahtui jotakin todella poikkeavaa.
Poika kertoi vanhemmilleen.
Vain harvat tuovat julki, mitä heidän mielessään liikkuu.
Yhtä harvinaista oli se, että vanhemmat tiesivät, mitä tehdä.
He sanoivat pojalle, ettei hän ole homo, -
vaikka hänellä on sellaisia ajatuksia.
Pikku hiljaa ajatukset lakkasivat.
Sanoin pojalle: "Hyvä, että kerroit vanhemmillesi."
"Kiitos Jumalalle, että sinulla on ymmärtäväiset vanhemmat."
Nykyään poika pärjää tosi hyvin.
Tiedän monia vastaavanlaisia tapauksia.
Eräs ystäväni on psykologian tohtori.
Kerroin hänelle pojan tarinan.
Hän kertoi, että kahden vuoden ajan koulussa -
aina kun hänellä oli ollut kädessään kahvikuppi, -
hänet oli vallannut ajatus heittää kahvi jonkun kasvoille.
Hän ei koskaan tehnyt sitä.
Hän mietti, mikä hänessä oli oikein vialla -
ja miksi hänellä oli sellaisia ajatuksia.
Kysyin: "Entäpä jos ne eivät olleetkaan sinun ajatuksiasi?"
Ne eivät olleet.
Seuraava linnoitus on alkoholismi.
Kukaan ei ole syntynyt alkoholistiksi.
Kuvitellaanpa perhe, jossa on kolme poikaa.
Isä juo. Hän on väkivaltainen.
Pojat ovat eri ikäisiä ja kehityksen eri vaiheissa.
Vanhin veljeksistä nousee vastarintaan isää vastaan.
Keskimmäinen sopeutuu isän juomiseen.
Kuopus menee pakoon naapuriin.
25 vuotta myöhemmin isä on kuollut. Pojat ovat aikuisia.
Miten pojat toimivat kohdatessaan uhkaavan tilanteen?
Vanhin tappelee, keskimmäinen sopeutuu, nuorin pakenee.
Ne ovat mielen linnoituksia, -
joita opitaan oman valinnan tai ympäristön vaikutuksen vuoksi.
Voidaanko väärin ohjelmoitu tietokone ohjelmoida uudelleen?
Ihminen voi oppia pois valheesta valitsemalla totuuden.
Sen voi aloittaa tekemällä jotakin tällaista, -
käymällä kirkossa kuulemassa Jumalan Sanaa.
Totuus alkaa korvata valetta.
Valitsemme totuuden, ja pysymme siinä.
Jumalan Sanaa kuulee kirkossa ja raamattutunneilla.
Totuuden valitseminen uudistaa mieltä.
Ei ole kuitenkaan kyse pelkästään siitä, -
että taistelemme maailman vaikutusta vastaan.
Emme taistele ainoastaan lihaa vastaan -
eli vanhoja tapoja, ajatuksia ja muistoja vastaan.
Taistelemme maailmaa, lihaa ja Paholaista vastaan.
Jokaisen ihmisen täytyy ohjelmoida tietokone uudelleen.
Sitä ennen kannattaa tehdä virusskannaus.
Puhumme siitä lisää ensi kerralla. Rukoillaan.
Isä, kiitos rakkaudestasi.
Kiitos, että meillä on toinen mahdollisuus -
ja että voimme saada uuden elämän -
eikä meidän enää tarvitse olla synnin orjia.
Meidän ei tarvitse olla menneisyyden orjia.
Voimme todella olla uusia luomuksia Kristuksessa.
Emme ole menneisyytemme tuotteita.
Olemme Kristuksen ristintyön tulosta. Julistamme sitä.
Johdata meidät totuuteen, joka vapauttaa meidät.
Sitoudumme siihen.
Auta meitä poistamaan saastuttavat virukset.
Aseta meidät polulle, joka johtaa vapauteen Kristuksessa.
Kiitämme siitä Jeesuksen nimessä, aamen.